འ་བབ་པ༔ སློབ་དཔོན་དྷ་ན་སཾ་ཀྲི་ཏས༔ སྐལ་ལྡན་བུ་ལ་དབང་བསྐུར་བས༔ མ་མོའི་དཀྱིལ་འཁོར་བྲན་ཁོལ་ཤོག༔ བིདྱཱ་དྷ་
རཿཛྙཱ་ན་གུ་ཧྱ་ཨ་བྷི་ཥིཉྩ་ཧཱུྃ༔ བདུད་རྩིའི་རིག་འཛིན་ལྟེ་བར་བསྐུར་ལ༔ ཧཱུྃ༔བདུད་རྩི་
ཡོན་ཏན་བཀའ་བབ་པ༔ སློབ་དཔོན་བཱི་མ་མི་ཏྲ་ཡིས༔ སྐལ་ལྡན་བུ་ལ་
དབང་བསྐུར་བས༔ ཡོན་ཏན་ཡིད་བཞིན་འཛད་མེད་ཤོག༔ བིདྱཱ་དྷ་རཿགུ་ཎ་ཨ་བྷི་ཥིཉྩ་ཧཱུྃ༔ མཆོད་བསྟོད་རིག་འཛིན་གྱི་དབང་ནི༔ ཧཱུྃ༔ འཇིག་རྟེན་མཆོད་བསྟོད་
བཀའ་བབ་པ༔ སློབ་དཔོན་རཾ་བྷུ་གུ་ཧྱ་ཡིས༔ སྐལ་ལྡན་བུ་ལ་དབང་བསྐུར་
བས༔ དྲེག་པ་བྲན་ཁོལ་དབང་ཐོག་ཤོག༔ བིདྱཱ་དྷ་རཿཛྙཱ་ན་ལོ་ཀ་པ་ཤཾ་སརྦ་
སིདྡྷི་ཨ་བྷི་ཥིཉྩ་ཧཱུྃ༔ དྲགས་སྔགས་རིག་འཛིན་དབང་ནི༔ ཧཱུྃ༔ དམོད་པ་དྲགས་སྔགས་
བཀའ་བབ་པ༔ སློབ་དཔོན་ཤིཾནྟ་གྷརྦྷ་ཡིས༔ སྐལ་ལྡན་བུ་ལ་དབང་བསྐུར་བས༔
བསྟན་དགྲ་ཚར་གཅོད་དབང་ཐོབ་ཤོག༔ བིདྱཱ་དྷ་རཿགནོད་བྱེད་མཱ་ར་ཡ་
སོད་སིདྡྷི་ཀརྨ་ཨ་བྷི་ཥིཉྩ་ཧཱུྃ༔ དེ་ནས་རྗེ་འབངས་ཉེར་ལྔའི་ཆོས་རྒྱལ་དབང་ནི༔ ཧཱུྃ༔ ཤེས་
རབ་ལྷ་གཅིག་འཇམ་པའི་དབྱངས༔ གངས་ཅན་རྒྱལ་པོའི་ཚུལ་འཆང་བ༔ མདོ་སྔགས་བསྟན་པའི་སྦྱིན་བདག་ཆེ༔ ཁྲི་སྲོང་ལྡེའུ་བཙན་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ ནམ་སྙིང་དབང་ནི༔ཧཱུྃ༔ ཡང་དག་ཐུགས་ཀྱི་བཀའ་བབ་པ༔ ལྷོ་བྲག་མཁར་ཆུར་བསྙེན་སྒྲུབ་མཛད༔ ཉི་ཟེར་གདན་བཏིང་རྫུ་
འཕྲུལ་བསྟན༔ ནམ་མཁའི་སྙིང་པོས་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔
སངས་རྒྱས་ཡེ་ཤེས་དབང་ནི༔ ཡང་རྫོགས་གཤིན་རྗེའི་དངོས་གྲུབ་བརྙེས༔ སྲ་བ་བྲག་ལ་ཕུར་བ་གདབ༔ བདུད་སྡེ་མ་ལུས་ཕམ་པར་མཛད༔ སངས་རྒྱས་ཡེ་
ཤེས་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ རྒྱལ་བ་མཆོག་དབྱངས་དབང་ནི༔ ཧཱུྃ༔ དབེན་རྩར་གསུང་གི་གྲུབ་པ་བརྙེས༔ རྟ་དབུ་གཙུག་ནས་ཐོན་ཞིང་བཞད༔
ཚེ་དབང་སྐུ་ཐོབ་ནམ་མཁར་གཤེགས༔ རྒྱལ་བ་མཆོག་དབྱངས་དབང་བསྐུར་
རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ ཡེ་ཤེས་གཞོན་ནུའི་དབང་ནི༔ ཤེལ་བྲག་བདུད་རྩི་
ཡོན་ཏན་དང་༔ ཕྲིན་ལས་ཕུར་བའི་དངོས་གྲུབ་བརྙེས༔ གསང་སྔགས་བསྟན་པའི་སྲོག་ཤིང་ཆེ༔ ཛྙཱ་ན་ཀུ་མཱའི་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ ཡེ་ཤེས་མཚོ་རྒྱལ་དབང་ནི༔ ངག་དབང་ལྷ་མོའི་སྤྲུལ་བའི་གར༔ མཁར་ཆེན་རིགས་འཁྲུངས་བསད་གསོ་ནུས༔ མི་བརྗེད་གཟུངས་ཐོབ་བཀའ་བསྡུ་
མཛད༔ ཡེ་ཤེས་མཚོ་རྒྱལ་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ དཔལ་
གྱི་ཡེ་ཤེས་དབང་ནི༔ ཧཱུྃ༔ ཡར་ཤམ་བླ་མེད་དངོས་གྲུབ་བརྙེས༔ རྦོད་གཏོང་མ་མོ་བྲན་དུ་བཀོལ༔ མདོ་སྔགས་དམ་ཆོས་བོད་དུ་བསྒྱུར༔ དཔལ་གྱི་ཡེ་ཤེས་
དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ དཔལ་གྱི་སེངྒེའི་དབང་ནི༔ ཧཱུྃ༔ སྤ་གྲོར་
དྲེགས་པའི་དངོས་གྲུབ་བརྙེས༔ སྡེ་བརྒྱད་དྲེགས་པ་བྲན་དུ་བཀོལ༔ མཐུ་
སྟོབས་རྫུ་འཕྲུལ་ཐོགས་པ་མེད༔ དཔལ་གྱི་སེང་གེའི་དབང་བསྐུར་རོ༔ ཨོཾ་
ཨཱཿཧཱུྃ་ཨ་བྷི་ཥིཉྩ་ཧཱུྃ༔ རྣམ་པར་སྣང་མཛད་ཀྱི་དབང་ནི༔ ཧཱུྃ༔ གཡའ་ལུང་དྲག་སྔགས་
དངོས་གྲུབ་བརྙེས༔ འཕགས་ཡུལ་མདོ་སྔགས་བོད་དུ་བསྒྱུར༔ མངོན་ཤེས་
དྲུག་ལྡན་ཁྱད་ཆོས་མངའ༔ བཻ་རོ་ཙ་ནའི་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ རྡོ་རྗེ་བདུད་འཇོམས་དབང་ནི༔ ཧཱུྃ༔ རིག་འཛིན་ཕུར་བའི་དངོས་གྲུབ་བརྙེས༔
རླུང་སེམས་དབང་ཐོབ་རི་བྲག་ལ༔ ཐོགས་མེད་གཤེགས་པའི་སྔགས་པའི་
གཙོ༔ རྡོ་རྗེ་བདུད་འཇོམས་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ ཡེ་ཤེས་
དབྱངས་ཀྱི་དབང་ནི༔ ཧཱུྃ༔ མཁའ་སྤྱོད་ཞིང་བགྲོད་ཐོགས་པ་མེད༔ བརྡ་གཟུགས་
རི་མོ་ཡི་གེའི་མཆོག༔ ཨོ་རྒྱན་ཐུགས་སྲས་ཕུལ་བྱུང་བ༔ ཡེ་ཤེས་དབྱངས་ཀྱི་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ སོག་པོ་ལྷ་དཔལ་གྱི་དབང་ནི༔ ཧཱུྃ༔ གཉག་ལོའི་ཕུར་བ་སྒྲུབ་པའི་གྲོགས༔ གཅན་གཟན་གཉའ་བ་ཕྱག་ནས་བཟུང་༔ ཉམས་ལྡན་སྐུ་དགྲ་ལན་གསུམ་བཏུལ༔ སོག་པོ་ལྷ་དཔལ་དབང་
བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ ཡེ་ཤེས་སྡེ་ཡིས་དབང་ནི༔ ཧཱུྃ༔ སྒྲ་གཉིས་སྨྲ་བའི་མཆོག་ཏུ་གྱུར༔ རྫུ་འཕྲུལ་ནམ་མཁའི་བྱ་འཛིན་ཅིང་༔ ཕུར་བའི་བཀའ་
བབ་ནུས་དང་ལྡན༔ ཡེ་ཤེས་སྡེ་ཡི་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔
དཔལ་གྱི་དབང་ཕྱུག་གི་དབང་ནི༔ ཧཱུྃ༔ རྡོ་རྗེ་ཕུར་བའི་གྲུབ་པ་བརྙེས༔ མ་རུངས་བསྟན་
པའི་དགྲ་རྣམས་བཏུལ༔ ཤེལ་གིང་ལ་སོགས་ནུས་མཐུས་བསྒྲལ༔ དཔལ་གྱི་དབང་ཕྱུག་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ ལྡན་མ་རྩེ་མང་དབང་ནི༔ ཧཱུྃ༔ གུ་རུའི་རྗེས་བཟུང་གདམས་ངག་སྦྱིན༔ མི་བརྗེད་གཟུངས་ཐོབ་ཡི་གེའི་
རིགས༔གསལ་དག་རྒྱ་ཆོས་བོད་དུ་བསྒྱུར༔ལྡན་མ་རྩེ་མང་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ སྐ་བ་དཔལ་བརྩེགས་དབང་ནི༔ ཧཱུྃ༔ རིག་པ་ཡེ་ཤེས་
མངོན་གྱུར་ཏེ༔ མངོན་ཤེས་ཐོགས་མེད་གཞན་སེམས་མཁྱེན༔ སྒྲ་བསྒྱུར་ཡི་
གེའི་རིས་བྱེད་མཆོག༔ སྐ་བ་དཔལ་བརྩེགས་དབང་བསྐུར་རོ༔ ཨོཾ་ཨཱཿ
ཧཱུྃ་ཨ་བྷི་ཥིཉྩ་ཧཱུྃ༔ དཔལ་གྱི་སེངྒེའི་དབང་ནི༔ ཧཱུྃ༔ མ་གཤིན་ཕུར་བའི་གྲུབ་པ་ཐོབ༔ ངམ་ཆུར་ཕུར་བས་བཏབ་པས་ཆད༔ མཆིམས་ཕུའི་ཆུ་བོ་གྱེན་བཟློག་མཛད༔
དཔལ་གྱི་སེངྒེའི་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ རྒྱལ་བའི་བློ་གྲོས་དབང་
ནི༔ ཧཱུྃ༔ ཧཱུྃ་ཆེན་ཀ་རས་རྗེས་བཟུང་ཞིང་༔ ཡང་དག་ཐུགས་ཀྱི་གྲུབ་པ་ཐོབ༔ རོ་ལངས་གསེར་བསྒྱུར་གྲུབ་རྟགས་བསྟན༔ རྒྱལ་བའི་བློ་གྲོས་དབང་བསྐུར་
རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ ཁྱེའུ་ཆུང་ལོ་ཙཱའི་དབང་ནི༔ ཧཱུྃ༔ ཡི་དམ་ཞལ་གཟིགས་
རྟོགས་ཀློང་གྱུར༔ སྡིག་མཛུབ་ཙམ་གྱིས་བྱ་རྣམས་འགུགས༔ ལོ་ཙཱའི་མཆོག་
གྱུར་བློ་གྲོས་ལྡན༔ ཁྱེའུ་ཆུང་ལོ་ཙཱའི་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔
དྲན་པ་ནམ་མཁའི་དབང་ནི༔ ཧཱུྃ༔ ཏིང་འཛིན་སྟོབས་ཀྱིས་གཡག་རྒོད་བཀུག༔
ལྟ་ལོག་ཡང་དག་ལམ་དུ་གཟུད༔ སློབ་དཔོན་ཉིད་ལས་རབ་བྱུང་མཛད༔ དྲན་པ་ནམ་མཁའི་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ འོ་བྲན་དབང་ཕྱུག་གི་
དབང་ནི༔ ཧཱུྃ༔ མཁས་གྲུབ་ཀུན་གྱི་གཙུག་གི་རྒྱན༔ ཉ་ལྟར་ཆུར་རྒྱུག་རྫུ་འཕྲུལ་
བསྟན༔ ཨོ་རྒྱན་རྗེས་བཟུང་རིག་པ་འཛིན༔ དཔལ་གྱི་དབང་ཕྱུག་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ རྨ་བན་རིན་ཆེན་གྱི་དབང་ནི༔ ཧཱུྃ༔ རླུང་སེམས་སྣང་
བར་རང་དབང་ཐོབ༔ སྲ་མཁྲེགས་ཕ་བོང་ཟན་ལྟར་གསོལ༔ བདེ་གཤེགས་
གསུང་རབ་བོད་དུ་བསྒྱུར༔ རྨ་བན་རིན་ཆེན་དབང་བསྐུར་རོ༔ ཨོཾ་ཨཱཿཧཱུྃ་ཨ་
བྷི་ཥིཉྩ་ཧཱུྃ༔ དཔལ་གྱི་རྡོ་རྗེའི་དབང་ནི༔ ཧཱུྃ༔ བསྒྲུབ་རྩོན་གྲུབ་པའི་ས་རུ་བཞུགས༔ རི་བྲག་ཐོགས་མེད་ཟང་ཐལ་གཤེགས༔ བདུད་རྒྱལ་བསྒྲལ་ནས་བསྟན་པ་
གསོས༔ དཔལ་གྱི་རྡོ་རྗེའི་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ལང་གྲོ་ལོ་ཙཱའི་དབང་ནི༔ ཧཱུྃ༔ ཟབ་མོའི་ལམ་གྱི་གྲུབ་པ་ཐོབ༔ སྡིག་མཛུབ་རྩེ་ནས་ཐོག་
ཆེན་འཕེན༔ མདོ་སྔགས་ཆོས་བསྒྱུར་ལོ་ཙཱ་ཆེ༔ དཀོན་མཆོག་འབྱུང་གནས་
དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ རྒྱལ་བ་བྱང་ཆུབ་དབང་ནི༔ ཧཱུྃ༔ འཕགས་
ཆོས་ཕལ་ཆེར་བོད་དུ་བསྒྱུར༔ མཁས་གྲུབ་གཉིས་ལྡན་རྫུ་འཕྲུལ་ཆེ༔ རྟེན་
མེད་མཁའ་ལ་སྐྱིལ་ཀྲུང་བཞུགས༔ རྒྱལ་བ་བྱང་ཆུབ་དབང་བསྐུར་རོ༔ ཨོཾ་ཨཱཿཧཱུྃ་ཨ་བྷི་ཥིཉྩ་ཧཱུྃ༔ སྒོ་སྲུང་གིང་ཆེན་བཞིའི་དབང་ནི༔ ཧཱུྃ༔ ཞི་རྒྱས་དབང་དྲག་ཕྱོགས་
བཞིའི་སྒོ༔ ཐུགས་དམ་དབང་གིས་སྲུང་མཛད་པ༔ ཚད་མེད་གིང་ཆེན་རིགས་
བཞི་ཡིས༔ དབང་བསྐུར་ལས་བཞི་ལྷུན་གྲུབ་ཤོག༔ ཛཿཧཱུྃ་བཾ་ཧོ་ཨ་བྷི་ཥིཉྩ་
ཧཱུྃ༔ མཐའ་རྟེན་གཏོར་མའི་དབང་ནི༔ ཧཱུྃ༔ ཕྱི་ལྟར་མཚན་མ་རྫས་ཀྱི་བ་ལིཾ་ཏ༔ ནང་
ལྟར་རྣམ་གྲོལ་ཐེག་ཆེན་བླ་མེད་རྫས༔ གསང་བ་དབང་ཆེན་གུ་རུའི་ལྷ་ཚོགས་
བཞུགས༔ ཡང་གསང་སྤྲོས་བྲལ་རང་རིག་རང་ངོ་སྤྲད༔ དེང་འདིར་རྡོ་རྗེའི་
སློབ་མར་དབང་བསྐུར་བས༔ གུ་རུའི་གསང་གསུམ་རྡོ་རྗེའི་དབང་ཐོབ་ཅིང་༔
འཁོར་བ་དོང་སྤྲུགས་ནུས་པའི་དཔལ་ཐོབ་ཤོག༔ རྩ་སྔགས༔ མ་ཧཱ་བ་ལིང་ཏ་སརྦ་ཨ་བྷི་ཥིཉྩ་ཧཱུྃ༔ དེ་ལྟར་མཐའ་རྟེན་དབང་རྣམས་དང་༔ བཀྲ་ཤིས་རྫས་ཀྱི་བྱ་བར་བརྩོན༔ རྗེས་
སུ་དམ་ཚིག་ཁས་བླང་དང་༔ གཏང་རག་བསྔོ་སྨོན་བཀྲ་ཤིས་བརྗོད༔ ཨེ་མ༔ མཁའ་འགྲོ་མཐིང་འོད་
འབར་མ་ཡི༔རིགས་བདག་ཨོ་རྒྱན་ཐུགས་ཐིག་གི༔བྱིན་རླབས་དབང་གི་ཆོ་ག་འདི༔ཆོས་སྒོ་འདི་
ལ་འཇུག་འདོད་པའི༔ སྐལ་ལྡན་སྲོག་གི་གཏའ་རུ་ཟུངས༔ མ་འོངས་སྙིགས་མ་ལྔ་བདོའི་ཆར༔ འགྲོ་
རྣམས་མི་དགེའི་ལས་ལ་སྤྱོད༔ ཆོས་བྱེད་ཉིན་མོའི་སྐར་མ་བཞིན༔ རང་ཕུང་རང་གིས་བྱས་པས་མནར༔
ནད་ཡམས་མུ་གེ་རླུང་ལྟར་འཚུབས༔ མི་དགེའི་ཁྲིམས་ཀྱི་གོ་རར་ཚུད༔ ཅི་བྱ་གཏོལ་མེད་དུས་བྱུང་ཚེ༔
ཨོ་རྒྱན་ང་ཉིད་མ་གཏོགས་པའི༔ ལྷ་གཞན་གང་གིས་འདུལ་སྐལ་དབེན༔ ང་ནི་སྨོན་ལམ་དམ་སྲིའི་
གཤེད༔ དབང་དྲག་འབར་བའི་སྐུར་བཞེངས་ནས༔ སྙིགས་མའི་ཕྱི་ནང་གསང་གསུམ་གྱི༔ རྒུད་པ་ཐམས་
ཅད་ང་ཡིས་སེལ༔ ཕྱི་རབས་བོད་འབངས་སྐལ་ལྡན་རྣམས༔ ཨོ་རྒྱན་ང་ཉིད་མ་བརྗེད་པར༔ ང་ལ་
གུས་པས་གསོལ་བ་ཐོབ༔ ཁྱེད་ཤེས་མོས་གུས་མ་ཞན་དང་༔ ང་ཡི་ཐུགས་རྗེར་ཉེ་རིང་བྲལ༔ བོད་འབངས་
མཆོག་དམན་ཕོ་མོ་ཀུན༔ ཐུགས་ཀྱིས་མི་དོར་ན་ར་ཀན༔ ཟབ་གཏེར་མ་ལུས་ཐུན་མོང་དུ༔ རྡོ་རྗེའི་ཚིག་བདུན་གསོལ་འདེབས་དང་༔ ཡང་སྙིང་གུ་རུ་སིདྡྷི་མཆོག༔ ང་ཉིད་མི་བརྗེད་དྲན་རྟེན་ལགས༔
ཁྱད་པར་ཨོ་རྒྱན་ཐུགས་ཐིག་འདི༔ པད་འབྱུང་བདག་གི་གཅེས་ནོར་མཆོག༔ སྙིང་གི་དྭངས་མ་ལྟ་བུའི་
ཆོས༔ སུས་བསྒྲུབ་ང་དང་དངོས་སུ་མཇལ༔ ཐེ་ཚོམ་མ་བྱེད་སྐལ་བ་ཅན༔ ཡལ་བར་མ་དོར་སྙིང་རུས་ཅན༔ ཟབ་བཅུད་རིན་ཆེན་ནོར་བུ་འདིར༔ འཕྲད་པ་དོན་ལྡན་རིན་ཆེན་གཏེར༔ ཉམས་ལེན་སྐལ་
ལྡན་རེ་འགའ་ཙམ༔པདྨ་བདག་གི་ཟབ་གཏེར་གྱི༔རྣོ་ནུས་བསྒྲུབ་པའི་དུས་སུ་མངོན༔ཆང་དང་ཆུ་
གཉིས་མདོག་འདྲ་ཡང་༔ འཐུང་བས་རོ་ནུས་མི་འདྲ་ལྟར༔ ཟབ་གཏེར་རིན་ཆེན་གསང་བའི་ཆོས༔ གསང་
བར་ཉམས་སུ་བླང་ནུས་ན༔ཚེ་འདིར་གྲོལ་བ་ངའི་ཐ་ཚིག༔བསླུ་བར་མི་བྱེད་སྐལ་ལྡན་ཀུན༔དམ་མེད་ལོག་ལྟ་ཁ་གསག་ཆེ༔ ཚུལ་འཆོས་ཐེ་ཚོམ་ཅན་ལ་གསང་༔ དད་དང་དམ་ཚིག་མོས་གུས་ལྡན༔
སྙིང་ནས་བསྒྲུབ་འདོད་སྐལ་ལྡན་ལ༔ འདི་འཕྲོད་ལེགས་པའི་དཔལ་ཐོབ་ངེས༔ ཐུབ་པར་སྲུངས་ཤིག་
སྔགས་བདག་དང་༔ཁྱད་པར་ནམ་སྙིང་སྐྱེས་བུ་ཡི༔གསང་བའི་ཡེ་ཤེས་ལྷ་མོ་བདུན༔ཁྱེད་ལ་བཅོལ་ལོ་
གཉེར་དུ་ཆོངས༔ ས་མ་ཡ༔ རྒྱ་རྒྱ་རྒྱ༔ ཞེས་པའང་རིན་ཆེན་གསེར་མདོག་གྱི་རྫས་སྒྲོམ་དང་རྡོ་རྗེ་རྩེ་ལྔའི་སྒྲོམ་ལས། མཚོ་རྒྱལ་སྤྲུལ་བའི་གཏན་གྲོགས་ཏཱ་རེ་དེ་ཝཱི་མཆོག་གིས་བརྡ་ཡིག་འབྲུ་དགུ་པ་གཟུགས་
སུ་སྣང་བར་བྱས་པ་དང་། ཉེ་གནས་དགེ་ལེགས་ཉི་མ་དང་ལྷུན་གྲུབ་རྡོ་རྗེ་ཀུན་བཟང་སྒྲོལ་མ་ཞི་མཛད་
དབང་མོ་སོགས་དཔའ་བོ་དཔའ་མོ་དུ་མས་ཡང་ཡང་བསྐུལ་བ་ལ་བརྟེན་ནས་ཁོ་བོ་ཨོ་རྒྱན་ནམ་མཁའ་
གླིང་པ་དང་སྔགས་སྐྱེས་ཏཱ་རེ་དེ་ཝཱི་ཟུང་གིས་རྩིས་མདའ་བཀྲ་ཤིས་དགའ་འཁྱིལ་ནས། སྒྲུབ་ཁང་ཕུན་
ཚོགས་ནོར་བུའི་གླིང་དུ་ཟླ་ཚེས་བཟང་པོར་གཏན་ལ་ཕབ་པའི་ཆོས་འདིར་འབྲེལ་ཚད་ཚེ་འདིར་གདོད་
མའི་མགོན་པོའི་གོ་འཕང་ཐོབ་པའི་རྒྱུར་གྱུར་